Molėtų skulptūrų parkas

Molėtų skulptūrų parkas − skulptūrų parkas, esantis Molėtuose, ant Pastovio ežero kranto.

 Istorija 
alt=Molėtų skulptūrų parko atidarymo dieną pristatyta A. Ališankos skulptūra "Pintas žmogus".|miniatiūra|Molėtų skulptūrų parko atidarymo dieną pristatyta A. Ališankos skulptūra "Pintas žmogus". (1998 m. balandžio 22 d.)
alt=|miniatiūra|2001 metais įvykusių Skulptūrų parko II-jų dirbtuvių metu skulptorius M. Navakas į Pastovio ežerą nuleido plaukiojančią gulbę iš putų polistireno. 2 dienas plaukiojęs kūrinys suniokotas vandalų.
Skulptūrų parkas įkurtas 1998 m. sklype, skirtame miesto parkui. Idėjos autoriai − meno klubo „Akcija M“ direktorė Dalia Cibauskaitė ir Vygintas Čeikauskas-Mačius. Parko atidarymas įvyko 1998 m. balandžio 22 d., parkas tapo Molėtų krašto muziejaus filialu. Tais pačiais metais skulptūrų parkas papildytas darbais, sukurtais liepos 5–rugpjūčio 15 d. tarptautinėje skulptorių stovykloje, vykusioje Antalakajos kaime prie Baltųjų Lakajų (dalyviai: Tomas Gilhespy, Velsas, Paula Gellis-Rebouleau, Prancūzija, Zbignew Roman Macijewski, Lenkija, Kęstutis Musteikis ir Arvydas Ališanka, Lietuva). Vėliau parką papildė dar dvi skulptūros - skulptoriaus Mindaugo Navako skulptūra „Grindinys“ ir menininkų Svajonės ir Pauliaus Stanikų skulptūra "Observatorija", sukurtos 2001 m. liepos 1–rugpjūčio 5 d. Antalakajos kaime vykusioje skulptorių stovykloje. Sekantis skulptūrų parko plėtros etapas prasidėjo nuo 2011 m.

 Skulptūros 
 „Pintas žmogus“ (Arvydas Ališanka, 1998 m.)
 „Žydėjimas“ (Aloyzas Smilingis, 1972 m.)
 „Mėnulio šviesa“ (Paula Gellis-Reboulleau, Prancūzija, 1998 m.)
 „Grindinys“ (Mindaugas Navakas, 2001 m.)
 „Tiltas į Molėtus“ (Tom Gilhespy, Didžioji Britanija, 1998 m.)
 „Valtis“ (Arvydas Ališanka, 1998 m.)
 „Observatorija“ (Svajonė ir Paulius Stanikai, 2001 m.)
 „Be pavadinimo“ (Zbignew Roman Macijewski, Lenkija, 1998 m.)
 „Akmuo Sizifui“ (Kęstutis Musteikis, 1998 m.)
 „Suolas „lietvamzdis““ (Julius Bučelis, Vytautas Gečas, 2011 m.)
 „Lašas“ (Vidas Stepanavičius, 2014 m.) 
 „Purslas (Donatas Dovidavičius, 2014 m.)

 Šaltiniai 

Kategorija:Molėtai
Kategorija:Lietuvos skulptūrų parkai